กระทรวงคมนาคม พิจารณาคำของบประมาณรายจ่ายประจำปีงบประมาณ 2564 วงเงินกว่า 514,000 ล้านบาท
กระทรวงคมนาคม พิจารณาคำของบประมาณรายจ่ายประจำปีงบประมาณ 2564 วงเงินกว่า 514,000 ล้านบาทนายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยภายหลังเป็นประธานประชุมการพิจารณาคำของบประมาณรายจ่ายประจำปีงบประมาณ 2564 ของ 8 ส่วนราชการ 6 รัฐวิสาหกิจในสังกัดกระทรวงคมนาคม ว่า ปัจจุบันมีการนำเทคโนโลยีมาใช้ในการบริหารจัดการและการดำเนินงาน จึงได้มอบแนวทางในการจัดทำงบประมาณด้านบุคลากร ควรจัดสรรงบประมาณให้เป็นไปอย่างเหมาะสม เพื่อช่วยลดงบประมาณค่าใช้จ่ายประจำได้ สำหรับโครงการขนาดใหญ่ที่มีวงเงินตั้งแต่ 1,000 ล้านบาทขึ้นไป ให้พิจารณา 6 มิติ รอบด้าน เพื่อไม่ให้เกิดปัญหาขณะดำเนินโครงการ และส่งผลกระทบต่อประชาชน โดยหน่วยงานที่ขอรับการจัดสรรงบประมาณ ควรตรวจสอบความพร้อมของการดำเนินโครงการ และจัดทำ แผนปฏิบัติการ หรือ action plan โดยศึกษาจากการดำเนินการโครงการในปีที่ผ่านมา เพื่อเป็นคู่มือในการดำเนินงานโครงการให้แล้วเสร็จตามแผนงาน ในส่วนการจัดสรรงบประมาณด้านการประชาสัมพันธ์ให้สอดคล้องและเพียงพอกับโครงการสำคัญต่างๆ เพื่อเผยแพร่ประชาสัมพันธ์ สร้างการรับรู้ ความเข้าใจ ให้ประชาชน รับทราบข้อมูลการดำเนินงานที่ถูกต้อง ครบถ้วน ทั้งก่อนดำเนินการ ระหว่างดำเนินการ และหลังดำเนินการโครงการ โดยหน่วยงานในสังกัดต้องเสนอรายละเอียดและการปรับปรุงคำของบประมาณฯ ต่อกระทรวงคมนาคม ภายในวันที่ 14 มกราคมนี้สำหรับการขอรับการจัดสรรงบประมาณรายจ่ายประจำปีงบประมาณ 2564 ของกระทรวงคมนาคม กว่า 514,535 ล้านบาท แบ่งเป็น งบประจำ 124,105 ล้านบาท และงบลงทุน 390,430 ล้านบาท เป็นการจัดสรรงบประมาณทางบกกว่าร้อยละ 66 รองลงมาทางรางร้อยละ 27 ทางอากาศกว่าร้อยละ 3.6 และทางน้ำกว่าร้อยละ 2.4  โดยพิจารณาให้สอดคล้องกับยุทธศาสตร์ชาติ 20 ปี ระหว่าง พ.ศ. 2561 - 2580 และข้อมูลที่รับทราบจากการประชุมสภาผู้แทนราษฏร เพื่อให้เกิดประโยชน์ต่อประชาชนนอกจากนี้ รัฐมนตรีว่าการกระทรวงคมนาคม ได้มอบให้กรมทางหลวงและกรมทางหลวงชนบท บูรณาการการแก้ไขปัญหาการจราจรติดขัดบริเวณคอขวดรวมทั้งมอบให้สำนักงานนโยบายและแผนการขนส่งและจราจร บูรณาการการทำงานร่วมกับหน่วยงานในสังกัดกรทะรวงคมนาคมและหน่วยงานที่เกี่ยวข้อง เพื่อศึกษาและวางแนวทางในการบริหารจัดการการจราจรเพื่ออำนวยความสะดวกและความปลอดภัยแก่ประชาชน